2022 m. \_\_\_\_\_\_\_\_\_\_\_\_ mėn. \_\_\_ d.

UAB „Atliekų tvarkymo centras“, juridinio asmens kodas 302445137, atstovaujama direktoriaus Ernesto Ledžiaus, (toliau – Vykdytojas), iš vienos pusės, ir

[teisinė forma] **„** [pavadinimas] **“,** juridinio asmens kodas [....................],

atstovaujama [pareigos, vardas, pavardė] , veikiančio (-čios) pagal [atstovavimo pagrindas] ,

(toliau - Užsakovas) iš kitos pusės, toliau kartu vadinamos “Šalimis” ar atskirai “Šalimi”, sudarė šią sutartį dėl atliekų tvarkymo (toliau - Sutartis).

**1 straipsnis. Sąvokos**

1.1. Šioje Sutartyje, įskaitant bet neapsiribojant, naudojamos Lietuvos Respublikos civiliniame kodekse, Lietuvos Respublikos atliekų tvarkymo įstatyme, Lietuvos Respublikos aplinkos ministro patvirtintose Atliekų tvarkymo taisyklėse, kituose teisės aktuose ir šioje Sutartyje nustatytos sąvokos.

1.2. Sutartyje darant nuorodą į teisės aktus (bendrai į visus ar į bet kurį nors vieną atskirai) laikoma, kad nuoroda yra daroma į galiojančią teisės akto redakciją, įskaitant visus teisės aktų pakeitimus ir (ar) papildymus.

1.3. Šioje Sutartyje, išskyrus, jeigu kontekstas reikalauja kitaip, žodžiai, reiškiantys vienaskaitą apima ir daugiskaitą, ir atvirkščiai. Šios Sutarties straipsnių pavadinimai yra vartojami tik patogumo dėlei ir neturi įtakos šios Sutarties aiškinimui.

**2 straipsnis. Sutarties objektas ir Šalių pareiškimai**

2.1. Šalys konstatuoja, kad pagrindinis Sutarties objektas yra šioje Sutartyje numatytų Užsakovo atliekų perdavimas Vykdytojui, Sutartyje numatytų paslaugų ir kitų sąlygų vykdymas.

2.2. Užsakovas pareiškia ir patvirtina, kad:

2.2.1. Sutartyje numatytos atliekos, kurias jis perduoda Vykdytojui, priklauso Užsakovui nuosavybės teise, šios atliekos nėra įvežtos ir (ar) importuotos iš kitų šalių, o yra susidariusios Užsakovo veiklos metu ir (ar) buityje bei nėra Užsakovo surinktos iš kitų fizinių ir (ar) juridinių asmenų;

2.2.2. vadovaujantis teisės aktų nustatyta tvarka naudojasi Vieninga gaminių, pakuočių ir atliekų apskaitos informacine sistema (toliau – GPAIS) ir vykdo atliekų susidarymo apskaitą;

2.2.3. vadovaujantis Valstybinės mokesčių inspekcijos prie Lietuvos Respublikos finansų ministerijos (toliau ir – VMI) viršininko 2016 m. balandžio 1 d. įsakymu Nr. VA-36 patvirtintomis Važtaraščių ir kitų krovinių gabenimo dokumentų duomenų teikimo Valstybinei mokesčių inspekcijai taisyklėmis (toliau – VMI taisyklės), Užsakovas yra atsakingas už važtaraščių ir kitų krovinių gabenimo dokumentų (toliau – važtaraščiai), išrašomų gabenant šioje Sutartyje numatytas atliekas (krovinius) kelių transportu Lietuvos Respublikos teritorijoje, duomenų pateikimą (įkėlimą) VMI elektroniniu būdu per VMI Išmaniosios mokesčių administravimo informacinės sistemos elektroninių važtaraščių posistemį i.VAZ.

2.3. Vykdytojas pareiškia, kad:

2.3.1. jis turi teisės aktų nustatytus leidimus, licencijas ir pan., sudaręs ir (ar) sudarys reikiamas sutartis su trečiaisiais asmenimis, reikalingas tinkamam Sutarties vykdymui;

2.3.2. vadovaujantis teisės aktų nustatyta tvarka naudojasi GPAIS bei vykdo atliekų susidarymo ir tvarkymo apskaitą;

2.3.3. neturi pareigos tikrinti ar Užsakovas teisės aktų nustatyta tvarka naudojasi GPAIS ir (ar) vykdo atliekų susidarymo apskaitą.

2.4. Šalys pareiškia, kad:

2.4.1. Užsakovo ir Vykdytojo GPAIS atliekų vežimo lydraščiuose (toliau – Lydraštis) pateikta informacija yra teisinga;

2.4.2. yra prisiėmusios pilną sutartinę civilinę atsakomybę už Sutartyje numatytų įsipareigojimų vykdymą;

2.4.3. turi teisę sudaryti ir vykdyti šią Sutartį;

2.4.4. Sutartį sudarė laisva valia, niekieno neverčiamos, Sutarties sąlygos aiškios ir visiškai atitinka abiejų Šalių teisėtus lūkesčius.

**3 straipsnis. Vykdytojo įsipareigojimai ir teisės**

3.1. Vykdytojas įsipareigoja:

3.1.1. su Užsakovu suderintomis sąlygomis ir laiku iš Užsakovo Sutartyje nurodytų atliekų susidarymo vietų surinkti ir išvežti šioje Sutartyje numatytas atliekas, jei po preliminarios apžiūros Užsakovo perduodamos Vykdytojui atliekos atitinka teisės aktuose ir šioje Sutartyje nustatytus reikalavimus;

3.1.2. su Užsakovu suderintomis sąlygomis ir laiku iš Užsakovo priimti šioje Sutartyje numatytas atliekas, kai šioje Sutartyje nustatyta tvarka Užsakovas pats arba naudodamasis vežėjų paslaugomis pristato šioje Sutartyje numatytas atliekas Vykdytojui, jei po preliminarios apžiūros Užsakovo perduodamos Vykdytojui atliekos atitinka teisės aktuose ir šioje Sutartyje nustatytus reikalavimus.

3.1.3. informuoti Užsakovą ir atsakingas institucijas teisės aktų nustatyta tvarka ir terminais, jei atliekų priėmimo metu nustatoma, kad pristatytų Užsakovo atliekų savybės neatitinka Lydraštyje pateiktų duomenų ir (ar) Užsakovo perduotos Vykdytojui atliekos neatitinka teisės aktuose, ir (ar) šioje Sutartyje nustatytų reikalavimų;

3.1.4. nepriimti iš Užsakovo atliekų, kurių Vykdytojas neturi teisės tvarkyti;

3.1.5. pagal iš anksto Šalių suderintas sąlygas, atskiroms atliekų rūšims organizuoti laboratorinių tyrimų atlikimą, jei tai reikalinga atliekos sudėčiai nustatyti;

3.1.6. nustatyti Užsakovo perduotų Vykdytojui atliekų svorį. Užsakovo perduotų Vykdytojui atliekų svoris nustatomas Vykdytojo svarstyklėmis, turinčiomis galiojančią metrologinę patikrą, Vykdytojo veiklos vietoje (-se). Vykdytojas atliekų svorį nurodo Lydraštyje GPAIS, teisės aktų nustatyta tvarka ir terminais bei atliekų priėmimo – perdavimo akte ir (ar) kituose dokumentuose;

3.1.7. parengti, pasirašyti ir pateikti Užsakovui pasirašyti tinkamai parengtus atliekų priėmimo - perdavimo aktus Užsakovo perduodamoms atliekoms, jei Užsakovo perduodamos Vykdytojui atliekos atitinka teisės aktuose ir šioje Sutartyje nustatytus reikalavimus;

3.1.8. pasirašyti Užsakovo tinkamai parengtus ir pateiktus Vykdytojui krovinio važtaraščius Užsakovo perduodamoms atliekoms, jei Užsakovo perduodamos Vykdytojui atliekos atitinka teisės aktuose ir šioje Sutartyje nustatytus reikalavimus ir pasirašytus krovinio važtaraščius pateikti Vykdytojui šioje Sutartyje nustatyta tvarka;

3.1.9. iš Užsakovo priimtas atliekas tvarkyti teisės aktų nustatyta tvarka;

3.1.10. teisės aktų nustatyta tvarka naudotis GPAIS ir vykdyti atliekų susidarymo ir tvarkymo apskaitą;

3.1.11. šioje Sutartyje nustatyta tvarka atsiskaityti su Užsakovu, kai už Užsakovo perduotas Vykdytojui atliekas numatytas Vykdytojo mokėjimas Užsakovui, jei Užsakovo perduotos Vykdytojui atliekos atitinka teisės aktuose ir šioje Sutartyje nustatytus reikalavimus;

3.1.12. su Užsakovu suderintu laiku ir sąlygomis perduoti Užsakovui reikiamas Vykdytojo turimas Sutarties priede Nr. 2 numatytas talpas (toliau vadinama – Talpos);

3.1.13. laiku pateikti tinkamam Sutarties vykdymui būtinus dokumentus ir informaciją, išskyrus komercinę paslaptį sudarančius dokumentus ir informaciją;

3.1.14. nedelsdamas informuoti Užsakovą apie bet kokias aplinkybes, keliančias grėsmę tinkamam Sutarties vykdymui;

3.1.15. vykdyti kitus šia Sutartimi prisiimtus įsipareigojimus, Sutartyje numatytas prievoles ir sąlygas.

3.2. Vykdytojas turi teisę:

3.2.1. savo nuožiūra nepriimti iš Užsakovo atliekų ir (ar) grąžinti Užsakovui atliekas, jei atliekų priėmimo metu nustatoma, kad pristatytų Užsakovo atliekų savybės neatitinka Lydraštyje pateiktų duomenų ir (ar) Užsakovo perduotos Vykdytojui atliekos neatitinka teisės aktuose, ir (ar) šioje Sutartyje nustatytų reikalavimų,

3.2.2. savo nuožiūra nepriimti iš Užsakovo atliekų, jei Užsakovas nevykdo ar netinkamai vykdo Sutartyje ir (ar) jos prieduose numatytas sąlygas ir įsipareigojimus;

3.2.3. parengti, pasirašyti ir pateikti Užsakovui pasirašyti parengtus krovinio važtaraščius Užsakovo perduodamoms atliekoms (jei Užsakovo perduodamos Vykdytojui atliekos atitinka teisės aktuose ir šioje Sutartyje nustatytus reikalavimus), jeigu Užsakovas nesilaiko šioje Sutartyje prisiimtų įsipareigojimų kiekvienai Vykdytojui perduodamai atliekų siuntai, parengti, pasirašyti ir pateikti Vykdytojui pasirašyti tinkamai parengtus krovinio važtaraščius Užsakovo perduodamoms atliekoms. Tokiu atveju išlieka Užsakovo prievolė, VMI taisyklių nustatyta tvarka ir terminais, pateikti (įkelti) važtaraščių duomenis VMI elektroniniu būdu per VMI Išmaniosios mokesčių administravimo informacinės sistemos elektroninių važtaraščių posistemį i.VAZ. Už krovinio važtaraščiuose nurodytų duomenų teisingumą atsako Užsakovas;

3.2.4. nepriimti ir neapmokėti Užsakovo pateiktų PVM sąskaitų – faktūrų ir (ar) sąskaitų – faktūrų, ir (ar) kitų mokėjimo dokumentų, jei jie buvo išrašyti ir (ar) pateikti Vykdytojui nesilaikant teisės aktų reikalavimų ir (ar) šios Sutarties 5 straipsnyje nustatytų sąlygų (reikalavimų), ir (ar) terminų. Apie atsisakymą priimti ir apmokėti Užsakovo pateiktas PVM sąskaitas – faktūras ir (ar) sąskaitas – faktūras, ir (ar) kitus mokėjimo dokumentus, kurie buvo išrašyti ir (ar) pateikti Vykdytojui nesilaikant teisės aktų reikalavimų ir (ar) šios Sutarties 5 straipsnyje nustatytų sąlygų (reikalavimų), ir (ar) terminų, Užsakovas informuoja Vykdytoją raštu, šioje Sutartyje nustatyta tvarka;

3.2.5. parengti visus reikiamus dokumentus ir pateikti duomenis bei informaciją GPAIS Užsakovo perduodamoms Vykdytojui atliekoms, nurodant, jog Užsakovas teisės aktų nustatyta tvarka nevykdo atliekų susidarymo apskaitos, jei Užsakovas nevykdo ir (ar) netinkamai vykdo šioje Sutartyje prisiimtų įsipareigojimų ir (ar) teisės aktų nustatytų reikalavimų, susijusių su atliekų surinkimu ir (ar) vežimu, ir (ar) naudojimųsi GPAIS;

3.2.6. dalį savo pareigų pavesti vykdyti tretiesiems asmenims, išlikdamas pilnai atsakingas Užsakovui už jų veiksmus.

**4 straipsnis. Užsakovo įsipareigojimai ir teisės**

4.1. Užsakovas įsipareigoja:

4.1.1. Vykdytojui perduoti tik Užsakovui nuosavybės teise priklausančias šioje Sutartyje numatytas atliekas, kurios nėra įvežtos ir (ar) importuotos iš kitų šalių, o yra susidariusios Užsakovo veiklos metu ir (ar) buityje bei nėra Užsakovo surinktos iš kitų fizinių ir (ar) juridinių asmenų;

4.1.2. su Vykdytoju suderintu laiku sudaryti tinkamas sąlygas Vykdytojui netrukdomai patekti prie Užsakovo Vykdytojui perduodamų atliekų ir perduoti Vykdytojui sukauptas atliekas, kurios atitinka teisės aktuose ir šioje Sutartyje nustatytus reikalavimus;

4.1.3. Vykdytojui perduoti tik teisės aktų reikalavimus atitinkančias ir šioje Sutartyje numatytas, tinkamai išrūšiuotas atliekas, kuriose nėra jokių kitų medžiagų, gaminių ir (ar) atliekų;

4.1.4. ne vėliau kaip prieš 14 (keturiolika) kalendorinių dienų iki pageidaujamos atliekų perdavimo dienos informuoti Vykdytoją apie sukauptas ir pageidaujamas priduoti atliekas;

4.1.5. teisės aktų nustatyta tvarka naudotis GPAIS ir vykdyti atliekų susidarymo apskaitą;

4.1.6. kiekvienai Vykdytojui perduodamai atliekų siuntai, ne vėliau kaip likus 2 (dviem) darbo dienoms iki su Vykdytoju suderintos atliekų išvežimo iš Užsakovo dienos, naudojantis GPAIS tinkamai parengti (suformuoti) Lydraštį;

4.1.7. kiekvienai Vykdytojui perduodamai atliekų siuntai, parengti, pasirašyti ir pateikti Vykdytojui pasirašyti tinkamai parengtus krovinio važtaraščius Užsakovo perduodamoms atliekoms ir, vadovaujantis VMI taisyklių nustatyta tvarka ir terminais, pateikti (įkelti) važtaraščių duomenis VMI elektroniniu būdu per VMI Išmaniosios mokesčių administravimo informacinės sistemos elektroninių važtaraščių posistemį i.VAZ;

4.1.8. naudodamasis GPAIS, patvirtinti Vykdytojo pasvertą atliekų kiekį ir svorį ne vėliau kaip kitą darbo dieną nuo Vykdytojo patvirtinimo apie atliekų gavimą dienos;

4.1.9. leisti, sutikti ir neprieštarauti, jog Vykdytojas parengtų visus reikiamus dokumentus ir pateiktų duomenis bei informaciją GPAIS Užsakovo perduodamoms Vykdytojui atliekoms, nurodydamas, jog Užsakovas teisės aktų nustatyta tvarka nevykdo atliekų susidarymo apskaitos, kuomet Užsakovas nevykdo ir (ar) netinkamai vykdo šioje Sutartyje prisiimtų įsipareigojimų ir (ar) teisės aktų nustatytų reikalavimų, susijusių su atliekų surinkimu ir (ar) vežimu, ir (ar) naudojimųsi GPAIS;

4.1.10. pasirašyti Vykdytojo tinkamai parengtus ir pateiktus Užsakovui atliekų priėmimo - perdavimo aktus, kai Vykdytojas priima iš Užsakovo bet kokį kiekį atliekų ir pasirašytus atliekų priėmimo - perdavimo aktus pateikti Vykdytojui šioje Sutartyje nustatyta tvarka;

4.1.11. Vykdytojo pranešime nurodyta data, savo sąskaita priimti iš Vykdytojo atgal Užsakovui grąžinamas Užsakovo perduotas Vykdytojui atliekas, jei Užsakovo Vykdytojui perduotos atliekos neatitinka teisės aktuose ir (ar) šioje Sutartyje nustatytų reikalavimų ir tvarkyti grąžintas atliekas teisės aktų nustatyta tvarka;

4.1.12. atlyginti Vykdytojui visas Vykdytojo patirtas išlaidas, sąnaudas ir nuostolius dėl atliekų, neatitinkančių teisės aktuose ir (ar) šioje Sutartyje nustatytų reikalavimų, grąžinimo Užsakovui;

4.1.13. nereikalauti iš Vykdytojo priimti Užsakovo atliekų, kurių Vykdytojas neturi teisės tvarkyti ir (ar) kurios neatitinka šioje Sutartyje ir (ar) teisės aktuose nustatytų reikalavimų (pvz.: metalo atliekos radioaktyvios, alyvose yra kitų skysčių ar mechaninių priemaišų, kurių kiekis viršija leistinas normas, arba polichlorintų befinilų ir polichlorintų terfenilų (toliau PCB\PCT) kiekis viršija deginimui nustatytą ribą, pjuvenose yra mechaninių priemaišų, kurių kiekis ar dydis viršija leistinas normas ir pan.);

4.1.14. pagal iš anksto Šalių suderintas sąlygas apmokėti laboratorinius tyrimus, jei tai reikalinga atliekos sudėčiai nustatyti;

4.1.15. su Vykdytoju suderintu laiku priimti Vykdytojo perduodamas Užsakovui reikiamas Sutarties priede Nr. 2 numatytas Talpas;

4.1.16. į Vykdytojo perduotas Užsakovui Talpas talpinti tik Vykdytojui perduodamas atliekas, kurios atitinka teisės aktuose ir šioje Sutartyje nustatytus reikalavimus;

4.1.17. tinkamai paženklinti pavojingosioms atliekoms skirtas Talpas pavojingųjų atliekų ženklinimo etikete, teisės aktų nustatyta tvarka;

4.1.18. atsakyti už Vykdytojo Užsakovui perduotų Talpų apgadinimą, sugadinimą, sulaužymą, suniokojimą ir atlyginti Vykdytojui nustatyto dydžio nuostolius. Nuostolių atlyginimo dydis nustatytas Sutarties priede Nr. 2;

4.1.19. šioje Sutartyje nustatyta tvarka atsiskaityti su Vykdytoju, kai už Užsakovo perduotas Vykdytojui atliekas ir Vykdytojo suteiktas paslaugas numatytas Užsakovo mokėjimas Vykdytojui;

4.1.20. laiku pateikti tinkamam Sutarties vykdymui būtinus dokumentus ir informaciją, išskyrus komercinę paslaptį sudarančius dokumentus ir informaciją;

4.1.21. nedelsdamas informuoti Vykdytoją apie bet kokias aplinkybes, keliančias grėsmę tinkamam Sutarties vykdymui;

4.1.22. vykdyti kitus šia Sutartimi prisiimtus įsipareigojimus, Sutartyje numatytas prievoles ir sąlygas.

4.2. Užsakovas turi teisę:

4.2.1. pats arba naudojantis vežėjų paslaugomis, su Vykdytoju šioje Sutartyje nustatyta tvarka suderintomis sąlygomis ir laiku, pristatyti Sutartyje numatytas atliekas Vykdytojui, vadovaujantis teisės aktų, reglamentuojančių atliekų surinkimą ir vežimą, nustatytais reikalavimais.

4.2.2. nepriimti ir neapmokėti Vykdytojo pateiktų PVM sąskaitų – faktūrų ir (ar) sąskaitų – faktūrų, ir (ar) kitų mokėjimo dokumentų, jei jie buvo išrašyti ir (ar) pateikti Užsakovui nesilaikant teisės aktų reikalavimų ir (ar) šios Sutarties 5 straipsnyje nustatytų sąlygų (reikalavimų), ir (ar) terminų. Apie atsisakymą priimti ir apmokėti Vykdytojo pateiktas PVM sąskaitas – faktūras ir (ar) sąskaitas – faktūras, ir (ar) kitus mokėjimo dokumentus, kurie buvo išrašyti ir (ar) pateikti Užsakovui nesilaikant teisės aktų reikalavimų ir (ar) šios Sutarties 5 straipsnyje nustatytų sąlygų (reikalavimų), ir (ar) terminų, Užsakovas informuoja Vykdytoją raštu, šioje Sutartyje nustatyta tvarka;

4.2.3. dalį savo pareigų pavesti vykdyti tretiesiems asmenims, išlikdamas pilnai atsakingas Vykdytojui už jų veiksmus.

**5 straipsnis. Sutarties kaina ir atsiskaitymo sąlygos**

5.1. Atliekų perdavimo, kitų paslaugų teikimo kainos bei kitos sąlygos ir jų galiojimo terminai nurodyti Sutarties priede Nr.1, kuris yra neatskiriama Sutarties dalis, ir (arba) Vykdytojo elektroninėje svetainėje adresu www.atc.lt. Tuomet kai atliekų perdavimo, kitų paslaugų teikimo kainų bei kitų sąlygų galiojimo terminai nurodyti Sutarties priede Nr.1 yra pasibaigę, Sutarties Šalys vadovaujasi Vykdytojo elektroninėje svetainėje adresu www.atc.lt skelbiamomis atliekų perdavimo, kitų paslaugų teikimo kainomis bei kitomis sąlygomis ir jų galiojimo terminais. Sutarties galiojimo metu pasikeitus atliekų perdavimo ir (ar) kitų paslaugų teikimo kainoms, ir (ar) kitoms sąlygoms, ir (ar) jų galiojimo terminams, skelbiamiems Vykdytojo elektroninėje svetainėje adresu www.atc.lt, ir tai paskelbiant Vykdytojo elektroninėje svetainėje adresu www.atc.lt, laikoma, kad Užsakovas yra tinkamai informuotas apie atliekų perdavimo, kitų paslaugų teikimo kainų bei kitų sąlygų ir jų galiojimo terminų pasikeitimą ir sutinka su tokiu pakeitimu.

5.2. Atliekos laikomos perduotomis, kai: (i) Vykdytojas priėmė iš Užsakovo Sutartyje numatytas atliekas; ir (ii) Vykdytojas bei Užsakovas, naudodamasis GPAIS, patvirtino Vykdytojo pasvertą ir Lydraštyje nurodytą atliekų kiekį, vadovaujantis teisės aktais, reglamentuojančiais atliekų surinkimą bei vežimą, ir šia Sutartimi; ir (iii) abi Sutarties šalys pasirašė atliekų priėmimo – perdavimo aktą.

5.3. PVM sąskaita – faktūra ir (ar) sąskaita – faktūra, ir (ar) kiti mokėjimo dokumentai išrašomi tik tam perduotų atliekų kiekiui, kuris nurodytas abiejų Sutarties Šalių GPAIS patvirtintame Lydraštyje ir abiejų Sutarties Šalių pasirašytame atliekų priėmimo – perdavimo akte.

5.4. Tuomet, kai atliekų perdavimo ir kitų paslaugų teikimo kainos nurodytos Sutarties priede Nr.1, ir (arba) Vykdytojo elektroninėje svetainėje adresu www.atc.lt. skiriasi nuo abiejų Sutarties Šalių pasirašytame atliekų priėmimo – perdavimo akte nurodytų kainų, Šalys rengdamos PVM sąskaitas – faktūras ir (ar) sąskaitas – faktūras, ir (ar) kitus mokėjimo dokumentus vadovaujasi abiejų Sutarties Šalių pasirašytame atliekų priėmimo – perdavimo akte nurodytomis kainomis.

5.5. Užsakovas už Vykdytojui perduotas atliekas, Sutartyje nustatyta tvarka, išrašo ir pateikia Vykdytojui PVM sąskaitą – faktūrą ir (ar) sąskaitą – faktūrą, ir (ar) kitus mokėjimo dokumentus ne vėliau kaip iki kito kalendorinio mėnesio 10 (dešimtos) dienos (įskaitytinai) po atliekų perdavimo dienos, kai už Užsakovo perduotas Vykdytojui atliekas yra numatytas Vykdytojo mokėjimas Užsakovui ir Užsakovo perduotos Vykdytojui atliekos atitinka teisės aktuose ir šioje Sutartyje nustatytus reikalavimus. PVM sąskaita – faktūra išrašoma atliekų perdavimo data arba atliekų perdavimo kalendorinio mėnesio data.

5.6. Vykdytojas už Užsakovo perduotas atliekas ir (ar) Užsakovui suteiktas paslaugas, Sutartyje nustatyta tvarka, išrašo ir pateikia Užsakovui PVM sąskaitą – faktūrą ir (ar) sąskaitą – faktūrą, ir (ar) kitus mokėjimo dokumentus ne vėliau kaip iki kito kalendorinio mėnesio 10 (dešimtos) dienos (įskaitytinai) po atliekų perdavimo dienos, kai už Užsakovo perduotas Vykdytojui atliekas ir Vykdytojo suteiktas Užsakovui paslaugas yra numatytas Užsakovo mokėjimas Vykdytojui. PVM sąskaita – faktūra išrašoma atliekų perdavimo ir (ar) paslaugų suteikimo data arba atliekų perdavimo ir (ar) paslaugų suteikimo kalendorinio mėnesio data.

5.7. Užsakovas atsiskaito su Vykdytoju ne vėliau kaip per 14 (keturiolika) kalendorinių dienų po šioje Sutartyje nustatyta tvarka tinkamai Vykdytojo išrašytos PVM sąskaitos – faktūros ir (ar) sąskaitos – faktūros, ir (ar) kitų mokėjimo dokumentų gavimo dienos. Mokėjimo forma – bankinis pavedimas į Vykdytojo nurodytą sąskaitą arba grynųjų pinigų įnešimas į Vykdytojo kasą.

5.8. Vykdytojas atsiskaito su Užsakovu ne vėliau kaip per 14 (keturiolika) kalendorinių dienų po šioje Sutartyje nustatyta tvarka tinkamai Užsakovo išrašytos PVM sąskaitos – faktūros ir (ar) sąskaitos – faktūros, ir (ar) kitų mokėjimo dokumentų gavimo dienos. Mokėjimo forma – bankinis pavedimas į Užsakovo nurodytą sąskaitą arba grynųjų pinigų įnešimas į Užsakovo kasą.

5.9. Šalių susitarimu, perduodamoms atliekoms ir teikiamoms paslaugoms gali būti taikomas išankstinis apmokėjimas.

**6 straipsnis. Šalių atsakomybė**

6.1. Jei Vykdytojas nevykdo ar netinkamai vykdo Sutartyje ir (ar) jos prieduose numatytas sąlygas ir įsipareigojimus, jis privalo, Užsakovui pareikalavus, atlyginti visus Užsakovo patirtus pagrįstus nuostolius dėl Sutarties nevykdymo ar netinkamo vykdymo.

6.2. Jei Užsakovas nevykdo ar netinkamai vykdo Sutartyje ir (ar) jos prieduose numatytas sąlygas ir įsipareigojimus, jis privalo, Vykdytojui pareikalavus, atlyginti visus Vykdytojo patirtus pagrįstus nuostolius dėl Sutarties nevykdymo ar netinkamo vykdymo.

6.3. Jei Vykdytojas pradelsia Sutartyje nustatytus atsiskaitymo terminus, jis Užsakovui pareikalavus privalo mokėti delspinigius, kurie lygūs 0,03 (trijų šimtųjų) proc. nuo laiku nesumokėtos sumos už kiekvieną pradelstą dieną.

6.4. Jei Užsakovas pradelsia Sutartyje nustatytus atsiskaitymo terminus, jis Vykdytojui pareikalavus privalo mokėti delspinigius, kurie lygūs 0,03 (trijų šimtųjų) proc. nuo laiku nesumokėtos sumos už kiekvieną pradelstą dieną.

6.5. Šalis, dėl kurios kaltų veiksmų ar neveikimo kita Šalis patiria žalą, privalo atlyginti kitai Šaliai pareikalavus patirtus pagrįstus nuostolius.

6.6. Šioje Sutartyje numatyta žala atlyginama, delspinigiai sumokami ir nuostoliai atlyginami per 14 (keturiolika) kalendorinių dienų nuo atitinkamos Šalies pareikalavimo. Atsiskaitant pirma dengiami delspinigiai, o paskui įsiskolinta suma. Skolos išieškojimo išlaidas apmoka skolininkas ar žalą padaręs asmuo.

**7 straipsnis. Sutarties vykdymas, galiojimas, pakeitimas, nutraukimas**

7.1. Sudarydamos, vykdydamos, keisdamos, papildydamos, pratęsdamos, nutraukdamos šią Sutartį, Šalys vadovaujasi Lietuvos Respublikos įstatymais, kitais teisės aktais ir šia Sutartimi.

7.2. Draudžiama vienašališkai:

7.2.1. atsisakyti vykdyti Sutarties sąlygas, išskyrus šioje Sutartyje numatytus atvejus;

7.2.2. pakeisti Sutarties sąlygas.

7.3. Ši Sutartis įsigalioja nuo abiejų šios Sutarties Šalių atsakingų asmenų pasirašymo dienos ir galioja vienerius kalendorinius metus. Likus 30 (trisdešimt) kalendorinių dienų iki Sutarties galiojimo termino pabaigos, nė vienai iš Sutarties Šalių raštu neinformavus kitos Šalies apie pageidavimą nutraukti šią Sutartį, Sutartis laikoma pratęsta kitiems kalendoriniams metams. Tokių pratęsimų skaičius neribojamas.

7.4. Ši Sutartis yra sudaryta lietuvių kalba, dviem, vienodą juridinę galią turinčiais egzemplioriais, po vieną Vykdytojui ir Užsakovui. Taip pat Sutartis gali būti pasirašoma elektroniniu būdu abiejų šios Sutarties Šalių atsakingų asmenų (įskaitant apsikeitimą pasirašytais Sutartį sudarančiais dokumentais).

7.5. Visi šios Sutarties priedai, pakeitimai, papildymai, pratęsimai galioja, jeigu jie sudaryti raštu, lietuvių kalba, pasirašyti abiejų Šalių atsakingų asmenų dviem, vienodą juridinę galią turinčiais egzemplioriais, po vieną Vykdytojui ir Užsakovui.

7.6. Visi šios Sutarties priedai, pakeitimai, papildymai, pratęsimai yra neatskiriama šios Sutarties dalis ir galioja tik kartu su Sutartimi.

7.7. Sutartis prieš terminą gali būti nutraukta:

7.7.1. Šalių susitarimu;

7.7.2. vienos Šalies iniciatyva, kitą Šalį apie tai raštu įspėjus ne vėliau kaip prieš 15 (penkiolika) kalendorinių dienų;

7.7.3. kitais šioje Sutartyje ir (ar) Lietuvos Respublikos įstatymų numatytais atvejais.

7.8. Pasibaigus Sutarties galiojimo terminui, nutraukus Sutartį ar Sutarčiai netekus galios, Sutarties galiojimo metu kilę ir Šalių iš dalies ar visiškai neįvykdyti įsipareigojimai (prievolės), įskaitant, bet neapsiribojant finansiniais įsipareigojimais, lieka galioti tol, kol tokia Šalis jas tinkamai ir pilnai įvykdys.

**8 straipsnis. Nenugalima jėga (Force Majeure)**

8.1. Sutarties Šalys Lietuvos Respublikos teisės aktų nustatyta tvarka yra visiškai ar iš dalies atleidžiamos nuo atsakomybės už Sutartyje numatytų prievolių (įsipareigojimų) neįvykdymą arba netinkamą įvykdymą, jeigu įrodo, kad tai įvyko dėl nenugalimos jėgos *(force majeure)* aplinkybių, kurių negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.

8.2. Atsiradus nenugalimos jėgos *(force majeure)* aplinkybėms, Šalis, kuri dėl šių aplinkybių visiškai ar iš dalies negali vykdyti savo sutartinių įsipareigojimų, privalo nedelsiant raštu pranešti kitai Šaliai apie tų aplinkybių atsiradimą, numatomą tęstinumą bei atitinkamai šių aplinkybių pasibaigimą ir ne vėliau kaip per 3 (tris) darbo dienas nuo jų atsiradimo pateikti tai patvirtinantį dokumentą. Jei nenugalimos jėgos aplinkybės tęsiasi ilgiau nei 3 (trys) mėnesiai, bet kuri Šalis turi teisę vienašališkai nutraukti šią Sutartį.

**9 straipsnis. Konfidencialumas**

9.1. Šalys įsipareigoja laikyti paslaptyje ir neatskleisti Sutarties turinio ir su Sutartimi susijusios informacijos bei dokumentų jokiai trečiai šaliai, išskyrus, kai tokią informaciją ar dokumentus atskleisti reikalauja įstatymas arba informaciją ir dokumentus raštišku savo sutikimu leidžia atskleisti kita Sutarties Šalis.

9.2. Žinomai nepagrįsto Sutarties turinio ir (ar) su Sutartimi susijusios informacijos ir (ar) dokumentų atskleidimo atveju, šios Sutarties turinį ir (ar) su Sutartimi susijusią informaciją ir (ar) dokumentus atskleidusi Šalis įsipareigoja atlyginti kitai Šaliai dėl to turėtus pagrįstus nuostolius.

9.3. Konfidencialumo įsipareigojimas netaikomas Šalių advokatams Šalių tarpusavio ginčų nagrinėjimo teisme atvejams, bet Šalys privalo siekti kuo mažesnio Sutarties sąlygų atskleidimo.

**10 straipsnis. Taikytina teisė ir ginčų sprendimas**

10.1. Sutarčiai taikoma Lietuvos Respublikos teisė.

10.2. Jeigu kuri nors šios Sutarties nuostata prieštarauja Lietuvos Respublikos įstatymams arba dėl kurios kitos priežasties tampa dalinai arba visai negaliojančia, ji nedaro negaliojančiomis likusias Sutarties nuostatas. Tokiu atveju, Šalys susitaria derėtis dėl negaliojančios nuostatos pakeitimo teisiškai veiksminga norma, kuri, kiek tai įmanoma, turėtų tą patį teisinį ir ekonominį poveikį kaip ir pakeistoji norma.

10.3. Bet koks iš šios Sutarties kylantis arba su ja susijęs ginčas, kurio Šalys negali išspręsti derybų būdu tarpusavio susitarimu per 30 (trisdešimt) kalendorinių dienų nuo vienos iš Šalių kreipimosi į kitą Sutarties Šalį dienos, galutinai sprendžiamas kompetentingame Lietuvos Respublikos teisme, vadovaujantis Lietuvos Respublikos teise.

**11 straipsnis. Kitos sąlygos**

11.1. Kiekviena Sutarties Šalis privalo nedelsiant pranešti kitai Sutarties Šaliai apie šioje Sutartyje nurodytų rekvizitų pasikeitimą šios Sutarties 11.2. papunktyje nustatyta tvarka. Iki informavimo apie šioje Sutartyje nurodytų rekvizitų pasikeitimą, visi Sutartyje nurodytais rekvizitais išsiųsti pranešimai, dokumentai ir kita korespondencija laikoma įteikta tinkamai.

11.2. Visi su Sutartimi susiję pranešimai, korespondencija ir dokumentai, kurie turi ar gali būti siunčiami pagal šią Sutartį, turi būti pateikiami raštu ir siunčiami registruotu paštu kitai Sutarties Šaliai, kitos Sutarties Šalies Sutartyje nurodytais adresais ir (arba) pateikiami elektroniniu paštu kitai Sutarties Šaliai, kitos Sutarties Šalies Sutartyje nurodytu (-ais) elektroninio pašto adresu (-ais), ir (arba) įteikiami asmeniškai kitos Sutarties Šalies Sutartyje nurodytais adresais esančiam atstovui.

11.3. Visi su Sutartimi susiję pranešimai, korespondencija ir dokumentai, kurie turi ar gali būti siunčiami pagal šią Sutartį, kurie turi būti pateikti:

11.3.1. raštu ir išsiųsti registruotu paštu kitai Sutarties Šaliai, kitos Sutarties šalies Sutartyje nurodytais adresais, laikomi įteiktais tinkamai kitą darbo dieną nuo jų išsiuntimo dienos;

11.3.2. elektroniniu paštu kitai Sutarties Šaliai, kitos Sutarties Šalies Sutartyje nurodytu (-ais) elektroninio pašto adresu (-ais), laikomi įteiktais tinkamai kitą darbo dieną nuo jų išsiuntimo dienos;

11.3.3. įteikiant asmeniškai kitos Sutarties Šalies Sutartyje nurodytais adresais esančiam atstovui, laikomi įteiktais tinkamai tą pačią įteikimo dieną.

**12 straipsnis. Šalių juridiniai rekvizitai ir atsakingų asmenų parašai**

|  |  |
| --- | --- |
| **12.1. Vykdytojo:** | **12.2. Užsakovo:** |
| **UAB „Atliekų tvarkymo centras“** | **UAB „ “** |
| Juridinio asmens kodas – 302445137 | Juridinio asmens kodas – |
| PVM mokėtojo kodas – LT100005417818 | PVM mokėtojo kodas – |
| Registracijos adresas – Riovonių g. 2A, 03154 Vilnius, Lietuva | Registracijos adresas – |
| Adresas korespondencijai – Riovonių g. 2A, 03154 Vilnius, Lietuva | Adresas korespondencijai – |
| Buveinės adresas: Riovonių g. 2A, 03154 Vilnius, Lietuva | Buveinės adresas: |
| Bankas – AB SEB Bankas | Bankas – |
| A. s. LT667044060007826616 | A. s. |
| Tel. (8~5) 206 0900, (8~5) 206 0901 | Tel. |
| Faks.  (8~5) 233 3395 | Faks. |
| El. p. [info@atc.lt](mailto:info@atc1.lt) | El. p. |
| Buhalterijos tel. (8~5) 206 0900 | Buhalterijos tel. |
| Buhalterijos el. p. [buhalterija@atc.lt](mailto:buhalterija@atc1.lt) | Buhalterijos el. p. |
| Kontaktinio asmens pareigos, vardas, pavardė  Julius Pinkevičius | Kontaktinio asmens pareigos, vardas, pavardė |
| Tel. 868403849 | Tel. |
| El. p. julius@atc.lt | El. p. |
|  |  |
| Veiklos vykdymo adresai:  Riovonių g. 2A, 03154 Vilnius, Lietuva ir  Pramonės g. 11, 17265 Zavišonys, Šalčininkų raj., Lietuva | **1. Atliekų susidarymo vieta:** |
|  | Adresas: |
|  | Kontaktinio asmens pareigos, vardas, pavardė |
|  | Tel. |
|  | El. p. |
|  |  |

|  |  |
| --- | --- |
| Direktorius Ernestas Ledžius  Vykdytojo atsakingo asmens pareigos, vardas, pavardė ir parašas  A.V. | Užsakovo atsakingo asmens pareigos, vardas, pavardė ir parašas  A.V. |

2022 m. \_\_\_\_\_\_\_\_\_\_\_\_ mėn. \_\_\_ d.

Priedas Nr. 1

1.Pasirašydamos šį Sutarties priedą, šalys susitaria dėl Užsakovo perduodamų Vykdytojui atliekų bei kitų Vykdytojo teikiamų paslaugų Užsakovui kainų, sąlygų ir galiojimo terminų.

2. Užsakovo Vykdytojui perduodamų atliekų kainos nurodytos 1 lentelėje:

1 lentelė:

|  |  |  |  |  |
| --- | --- | --- | --- | --- |
| Eil. Nr. | Atliekų sąrašo kodai | Atliekų pavadinimai | **Atliekų surinkimo kainos pas Užsakovą** | |
| Užsakovas moka Vykdytojui,  EUR/kg | Vykdytojas moka Užsakovui,  EUR/kg |
| 1. | 20 01 21 01\* | liuminescensinės (dienos šviesos) lempos | 0,00 | 0,00 |
| 2. | 20 01 23\* | nebenaudojama įranga, kurioje yra chlorfluorangliavandenilių | 0,00 | 0,00 |
| 3. | 20 01 35\* | nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingųjų sudedamųjų dalių | 0,00 | 0,00 |
| 4. | 20 01 35 01\* | temperatūros keitimo įranga | 0,00 | 0,00 |
| 5. | 20 01 35 02\* | ekranai, monitoriai ir įranga, kurioje yra ekranų, kurių paviršiaus plotas didesnis nei 100 cm2 | 0,00 | 0,00 |
| 6. | 20 01 35 06\* | smulki IT ir telekomunikacijų įranga (nė vienas iš išorinių išmatavimų neviršija 50 cm) | 0,00 | 0,00 |
| 7. | 20 01 36 | nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 pozicijose | 0,00 | 0,00 |
| 8. | 20 01 36 04 | stambi įranga (bent vienas iš išorinių išmatavimų didesnis nei 50 cm) | 0,00 | 0,00 |
| 9. | 20 01 36 05 | smulki įranga (nė vienas iš išorinių išmatavimų neviršija 50 cm) | 0,00 | 0,00 |
| 10. | 20 01 36 06 | smulki IT ir telekomunikacijų įranga (nė vienas iš išorinių išmatavimų neviršija 50 cm) | 0,00 | 0,00 |
| 11. | 20 01 33\* | baterijos ir akumuliatoriai, nurodyti 16 06 01, 16 06 02 arba 16 06 03 ir nerūšiuotos baterijos ir akumuliatoriai, kuriuose yra tokių baterijų | 0,00 | 0,00 |
| 12. | 20 01 34 | baterijos ir akumuliatoriai, nenurodyti 20 01 33 | 0,00 | 0,00 |
| 13. | 16 02 15\* | Spausdintuvų ir kopijavimo aparatų dažomųjų miltelių kasetės | 2,50 | 0,00 |

**\* -** pavojingosios atliekos;

3. Visos Sutartyje ir jos prieduose kainos nurodytos be PVM.

4. Šis Sutarties priedas galioja tik su Sutartimi.

5. Šis Sutarties priedas sudarytas lietuvių kalba dviem vienodą juridinę galią turinčiais egzemplioriais, po vieną kiekvienai Sutarties Šaliai.

|  |  |
| --- | --- |
| Direktorius Ernestas Ledžius  Vykdytojo atsakingo asmens pareigos, vardas, pavardė ir parašas  A.V. | Užsakovo atsakingo asmens pareigos, vardas, pavardė ir parašas  A.V. |